KOMISSION KERTOMUS EUROOPAN PARLAMENTILLE, NEUVOSTOLLE, EUROOPAN KESKUPANKILLE SEKÄ TALOUS- JA SOSIAALIKOMITEALLE - RAHOITUSPALVELUJEN TOIMINTASUUNNITELMA SEURANTAKERTOMUS

RAHOITUSPALVELUJEN TOIMINTASUUNNITELMA

Seurantakertomus

Johdanto

Sekä Kölnissä kokoontunut Eurooppa-neuvosto että Euroopan parlamentti ovat kannattaneet rahoituspalvelujen toimintasuunnitelman sisältöä ja sen nopeaa toteuttamista [1]. Toimintasuunnitelmassa selvitetään yksityiskohtaisesti tehtävät, jotka on saatettava päätökseen, jotta euron käyttöönotosta hyödyttäisiin täysimääräisesti ja voitaisiin varmistaa EU:n rahoitusmarkkinoiden vakauden ja kilpailukyvyn säilyminen. Neuvosto kehotti komissiota raportoimaan säännöllisesti suunnitelman toimeenpanon etenemisestä ja esittämään ensimmäisen kertomuksen ennen vuoden 1999 loppua. Tässä komission ensimmäisessä seurantakertomuksessa Euroopan parlamentille ja neuvostolle selvitetään toimintasuunnitelman antamista seuranneen kuuden kuukauden aikana saavutettua edistystä (tarkastelujakso 10. lokakuuta asti). Koska toimintasuunnitelma on annettu hiljattain, tässä katsauksessa keskitytään erityisesti lainsäädännölliseen kehitykseen. Liitteessä kuvaillaan yksityiskohtaisesti eri toimenpiteiden kohdalla tapahtunutta kehitystä. ECOFIN-neuvostolle ja Euroopan parlamentille toimitetaan vuoden 2000 puolivälissä toinen seurantakertomus, johon sisältyy kehitysarviointi ja EU:n rahoituspalvelusektorin integraation suunta ja tulokset, sekä sen kasvu- ja työllisyysvaikutukset yhteisön sisällä.

[1] Komission tiedonanto - Rahoitusmarkkinoiden puitteiden toteuttaminen: toimintasuunnitelma, 11.5.1999 KOM(1999)232.

Toimintasuunnitelman toteuttaminen

Toimintasuunnitelman toteuttamistavat ovat ratkaisevia sen onnistumisen kannalta. Kuluneen kuuden kuukauden aikana komissio on toimintasuunnitelman ehdotusten mukaisesti ottanut käyttöön seuraavat menettelyt.

· Talous- ja valtiovarainministerien henkilökohtaisista edustajista koostuva rahoituspalvelujen työryhmä on aloittanut toimintansa foorumina, jossa rahoituspalvelujen sääntelyyn osallistuvat ministeriöt pyrkivät pääsemään yhteisymmärrykseen eri kysymyksistä. Työryhmä on kokoontunut kahdesti toimintasuunnitelman antamisen jälkeen ja avustanut komissiota suunnitelman etenemisen seurannassa ja tämän kertomuksen laatimisessa.

· Euroopan parlamentin edustajien kanssa on käyty alustavia vapaamuotoisia keskusteluja, joiden tarkoituksena on ollut mahdollistaa tärkeimpien poliittisten suuntausten pohtiminen parlamentin jäsenten kanssa jo menettelyjen alkuvaiheessa.

· EU:ta edustavat toimielimet ovat laatineet luetteloja asiantuntijoista, jotka voivat avustaa komissiota tiettyjen toimintasuunnitelmaan liittyvien teknisten ratkaisujen vaikutusten arvioinnissa. Nämä markkinoiden asiantuntijoista koostuvat työryhmät ("Forum Groups") käsittelevät pääasiassa markkinoiden manipulointia; sijoituspalveludirektiivin ajantasaistamista; vakuuksia; kuluttajille vähittäisrahoituspalveluista annettavia tietoja ja kansallisen lainsäädännön eroja, jotka estävät rahoituspalvelujen rajatylittävän markkinoinnin. Jatkossa voidaan perustaa muitakin työryhmiä.

Toimintasuunnitelman toteuttamisessa on edistytty jonkin verran

Toimintaohjelmassa EU:n kaikille toimielimille on annettu huomattava haaste. Pysyäksemme kovassa, nopeasti muuttuvan rahoituspalvelusektorin vaatimassa aikataulussa on meidän työskenneltävä ahkerasti ja sitkeästi. Ensimmäiset kuukaudet osoittavat tervetullutta kehitystä. Komissio on jo antanut eläkerahastoja koskevan tiedonannon ja valmistelee aktiivisesti direktiiviluonnosta. Lisäksi komissio on tehnyt ehdotuksen direktiiviksi rahanpesudirektiivin muuttamisesta. Tukkurahamarkkinoiden osalta työ on jo hyvässä vauhdissa FESCO:ssa (Forum of European Securities Commissions) ja laskentatoimen yhteyskomiteassa (Accounting Contact Committee), ja toimintasuunnitelmassa asetettua aikataulua pyritään noudattamaan. Äskettäin Komissio antoi myös tiedonannon riskipääomaa koskevan toimintasuunnitelman täytäntöönpanosta. Laskentatoimen alalla Komissio lisää ponnistuksiaan ja tulee tekemään ehdotuksia, joiden avulla vahvistetaan lakisääteistä yhteistyötä arvopaperivalvojien kesken. Avointen ja turvallisten vähittäismarkkinoiden saavuttamisessa on myös edistytty tyydyttävällä tavalla. Rahoituspalvelujen etämyyntiä koskevaan ehdotukseen liittyvät keskustelut neuvostossa ja Euroopan parlamentissa jatkuvat. Vakuutusedustajia koskevan säädösehdotuksen kuten myös useiden tiedonantojen (tietojenanto kuluttajille, vakuutusala) sekä sähköistä kaupankäyntiä ja rahoituspalveluja koskevan vihreän kirjan valmistelut ovat käynnissä. Myös toiminnan vakauden valvontaa koskevat työt ovat edenneet. Elektronista rahaa koskevan direktiiviehdotuksen käsittely Euroopan parlamentissa ja neuvostossa etenee. Pankkien vakavaraisuussääntöjen tarkistaminen samanaikaisesti G10-ryhmän Baselin pankkivalvontakomitean kanssa, vakuutusyritysten solvenssimarginaalivaatimusten tarkistaminen ja rahoitusryhmittymien (ns. finanssikonglomeraattien) valvontaa koskevat kysymykset etenevät aikataulun mukaisesti. Komissio antaa lähiaikoina tiedonannon rahoitusinstrumentteja koskevista tiedonantovaatimuksista. Rahoitusalan yhtenäismarkkinoiden laajempia edellytyksiä koskeva työ jatkuu huomioiden suoran verotuksen. Neuvoston jatkaa täydellä vauhdilla neuvotteluja Komission ehdotuksen pohjalta talletustuottojen minimiverotuksesta ja poliittiseen sopimukseen toivotaan päästävän ennen vuoden loppua. Sama pätee, mutatis mutandis, Neuvoston työryhmän työskentelyyn yritysverotuksen menettelysääntöjen täytäntöönpanossa. Ensimmäisten hedelmällisten veropoliittisen työryhmän inter alia keskustelujen jälkeen ehdottoman tärkeänä pidettävää työtä lisäeläkkeiden ja yleensäkin rahoituspalvelujen verotuksen parissa jatketaan vuonna 2000.

Lisäpanostusta tarvitaan

Paine saada kehitystä aikaan vaatii sitkeää vastausta kaikilta toimielimiltä. Euroopan parlamenttia ja neuvostoa pyydettiin toimintasuunnitelmassa tekemään parhaansa varmistaakseen, että yksittäisistä lainsäädäntötoimenpiteistä päästään sopimukseen ja ne pannaan täytäntöön nopeasti. Tarvitaan kaikkien toimielinten ja osapuolten selkeää poliittista sitoutumista osoittaa riittävät resurssit, jotta sovitusta tiukassa aikataulussa voidaan pysyä. Varsinkaan seuraavilla aloilla ei ole edistytty:

( Neuvostossa ei ole vielä päästy poliittiseen sopimukseen ehdotuksesta yritysostotarjouksia koskevaksi direktiiviksi, joka mahdollistaisi ehdotuksen lopullisen hyväksymisen. Ehdotuksen suurimpana ongelmana on edelleen sellaisen ratkaisun löytäminen Gibraltarin asemaan, jonka sekä Espanja että Yhdistynyt kuningaskunta voisivat hyväksyä.

( Ehdotus direktiiviksi pankkien purkamisesta ja selvitystilasta esitettiin Euroopan parlamentille ja neuvostolle vuonna 1985. Edistymisen esteenä on ollut tarve löytää sellainen ratkaisu purkamis- ja selvitystilamenettelyjen soveltamiseen Gibraltarin alueella, jonka sekä Espanja että Yhdistynyt kuningaskunta voisivat hyväksyä.

( Jatkuvista korkeimman tason poliittisista sitoumuksista huolimatta Eurooppayhtiöitä koskevan säädöksen osalta ei ole juuri edistytty ja tämä on vaikuttanut kahden muun yhtiöoikeuden alaan kuuluvan toimenpiteen käsittelyyn (10. ja 14. yhtiöoikeusdirektiivi).

( Tietojenantoa kuluttajille koskevan komission tiedonannon valmistelun olisi perustuttava parhaisiin alalla kehitettyihin toimintatapoihin. Alalla esiintyneet viivästykset saadaan todennäköisesti pian ratkaistuksi. Komissio on myös perustanut alan ja kuluttajien edustajista muodostetun työryhmän (Forum Group) edistääkseen asian käsittelyä.

( Komission tiedonannot maksuista yhtenäismarkkinoilla ja petosten ja väärennysten estämisestä maksujärjestelmissä annetaan vuoden loppuun mennessä. Pieni viivästys niiden antamisessa johtuu hallinnollisista syistä, joita komission vaihtuminen kesän aikana aiheutti.

Yleisarviointi:

Rahoituspalvelujen toimintaohjelma on tuonut yhtenäisten rahoitusmarkkinoiden rakentamiseen uutta vauhtia ja puhtia. Meillä on nyt korkeimman poliittisen tason yhteisymmärrys siitä, mitä on panoksena - arvaamaton tilaisuus saattaa EU:n yrityselämän, tallettajien ja sijoittajien käyttöön ajantasaiset ja tehokkaat rahoitusmarkkinat. Kuluneet kuusi kuukautta toimintaohjelman hyväksymisestä Eurooppa-neuvoston Kölnissä pidetyssä kokouksessa osoittavat vaatimatonta, mutta selvää edistystä seuraavien hankkeiden osalta:

· alkutyö toimintasuunnitelman erityishankkeita varten sekä palveluntarjoajien ja muiden tärkeiden sidosryhmien (kuluttajat, käyttäjät) panostuksen käynnistäminen;

· neuvottelu ja lainsäädännön hyväksyminen: neuvosto ja parlamentti ovat jälleen kaksinkertaistaneet ponnistuksensa varmistaakseen edistymisen eräissä hankkeissa, joista osa on ollut pitkään umpikujassa. Osa näistä ponnistuksista ei ole aina kantanut hedelmää, mutta jatkuvalla työllä muutamasta keskeisestä hankkeesta - kuten 13. yhtiöoikeusdirektiivi sekä direktiivi vakuutusyritysten purkamisesta ja selvitystilasta - voitaisiin päästä yhteisymmärrykseen tulevien kuukausien aikana. Eräänä tärkeiden aloitteiden poliittisen edistymisen suurena kompastuskivenä on ollut kahta jäsenvaltiota (E-UK) koskevan ratkaisun puuttuminen koskien Gibraltaria tai sen asemaa ehdotetussa lainsäädännössä. Tämän vuoksi tärkeiden aloitteiden poliittisen edistymisen suurena kompastuskivenä on ollut kahta jäsenvaltiota (Espanjaa ja Yhdistynyttä kuningaskuntaa) koskevan ratkaisun puuttuminen minkäänlaisesta suorasta tai epäsuorasta viittauksesta Gibraltariin tai sen asemaan ehdotetussa lainsäädännössä. Tämän umpikujan jatkuminen vaikeuttaa huomattavasti yhtenäisten rahoitusmarkkinoiden kehittymistä. On toivottavaa, että kyseiset kaksi jäsenmaata pystyvät viimeistelemään käytännön ratkaisut, jotta pattitilanne voitaisiin murtaa.

Seuraavien kuuden kuukauden aikana Komission yksiköiltä odotetaan edistysaskeleita useiden tärkeiden toimenpiteiden suhteen toimintasuunnitelmassa ennakoidun aikataulun mukaisesti (eläkerahastot, sijoituspalveludirektiivin vihreä kirja, kirjanpitostrategian ajantasaistaminen, sähköistä kaupankäyntiä koskeva vihreä kirja). Toimintasuunnitelmaan sisällytettyjen erityishankkeiden valmistelun lisäksi yhteisön on rahoitusmarkkinoiden kiihtyvän rakennemuutoksen myötä hiottava strategiaansa. Rahoituspalvelujen työryhmässä (FSPG) ja muissa puitteissa käytävät keskustelut keskitetään tulevina kuukausina seuraaviin aiheisiin:

· Koko EU:n kattavaan arvopaperikauppaan, jossa erityisponnistuksia tarvitaan annettaessa arvopapereiden liikkeellelaskijoille mahdollisuus hankkia pääomaa koko EU:n alueelta. Tähän tarvitaan niin kysynnän (markkinoiden avoimuus, tiedotus) kuin tarjonnankin puolelta (selkeä yhteisymmärrys sallituista toiminnoista, tuotteista ja välittäjistä sekä tehokas markkinavalvonnan yhteistyö);

· Kansainvälisesti aktiivisten konglomeraattien mukaantulo EU:n rahoitusjärjestelmän kulmakiveksi, mikä asettaa kysymyksiä EU:n toiminnan vakauden ja valvonnalle puitteille;

· Rahoituspalvelujen sähköisen kaupankäynnin kaupallisen potentiaalin valjastaminen tavalla, joka tarjoaa tehokkaat turvatoimet yksittäisille kuluttajille.

LIITE

Rahoituspalvelujen toimintasuunnitelman eteneminen

Tässä liitteessä esitetään ensimmäinen yleiskatsaus rahoituspalvelujen toimintasuunnitelmaan (KOM(1999) 232) sisältyvien toimenpiteiden edistymisestä. Raportointipäivä on 10. lokakuuta 1999. Tähti (() kuvaa päätökseen saatettua toimenpidettä. Plusmerkki (() tarkoittaa toimenpidettä, jonka osalta toimintasuunnitelmassa asetettujen tavoitteiden saavuttamisessa on edistytty jonkin verran. Miinusmerkki (-) merkitsee sitä, että asiassa ei ole edistytty toivotulla tavalla.

Taulukossa esitetään yhteenveto tämänhetkisestä tilanteesta ja komission arvio siitä, kuinka hyvin yhteisön toimielimet ja jäsenvaltiot ovat onnistuneet saavuttamaan toimintasuunnitelmassa asetetut tavoitteet. Viimeiseen sarakkeeseen on lisätty kommentteja, jotka koskevat erityisesti tarvittavia jatkotoimia.

STRATEGINEN TAVOITE 1: EU:n YHTEISET TUKKURAHAMARKKINAT

Pääoman hankkiminen koko EU:n alueella:

>TAULUKON PAIKKA>

Integroitujen arvopaperi- ja johdannaismarkkinoiden yhteisen oikeudellisen kehyksen luominen:

>TAULUKON PAIKKA>

Tavoitteena pörssiyhtiöiden yhtenäinen tilinpäätösinformaatio:

>TAULUKON PAIKKA>

Systeemiriskin hallinta arvopaperien selvityksessä:

>TAULUKON PAIKKA>

Tavoitteena turvalliset ja avoimet olosuhteet rajat ylittäville rakenneuudistustoimille:

>TAULUKON PAIKKA>

Toimivat yhtenäismarkkinat sijoittajille:

>TAULUKON PAIKKA>

STRATEGINEN TAVOITE 2: AVOIMET JA TURVALLISET VÄHITTÄISKAUPAN MARKKINAT

>TAULUKON PAIKKA>

>TAULUKON PAIKKA>

STRATEGINEN TAVOITE 3: KORKEATASOISET SÄÄNNÖT TOIMINNAN VAKAUDEN VALVONTAA VARTEN

>TAULUKON PAIKKA>

>TAULUKON PAIKKA>

YLEINEN TAVOITE: LAAJEMMAT EDELLYTYKSET OPTIMAALISILLE RAHOITUSALAN YHTENÄISMARKKINOILLE

>TAULUKON PAIKKA>